Acatistul Preasfintei Născătoare de Dumnezeu în cinstea icoanei sale 
făcătoare de minuni "'Sporitoarea minţii” 
(s.v. 15 august / s.n. 28 august) 


ACATISTUL 
MAICII DOMNULUI 
“SPORIREA MINȚII” 


Icoana Maicii Domnului, făcătoare de minuni “Sporitoarea minţii” (s.v. 15 august 
/ s.n. 28 august): 


https://www.academia.edu/43954888/Icoana_Maicii_Domnului_f% C4% 83c % C4% 83toare 
de_minuni_Sporitoarea_min % C5% A3ii_15_28_august 


https://archive.org/details/ic-md-sporitoarea-mintii 


https://www.slideshare.net/slideshow/ic-md-sporitoarea-mintii/238271098 


2 5 e 


Materiale despre Icoana Maicii Domnului, făcătoare de minuni “Sporitoarea min- 


ți”: 


https://findependent.academia.edu/emystea/Icoana-Maicii-Domnului-Sporitoarea- 
min % C5% A3ii 


https://archive.org/details/Gsteaemy?query=Sporitoarea+min % C5 9% A3ii 


https://www.slideshare.net/steaemy 1/search_my_uploads?type=&new=&g=Sporitoarea+mi 
n % C5% A3ii 


&&& 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred  Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Veniţi să ne închinăm la Împăratul nostru Dumnezeu. 

Veniţi să ne închinăm, şi Să cădem la Hristos Împăratul nostru Dumnezeu. 
Veniţi să ne închinăm, şi să cădem la însuşi Hristos Împăratul şi Dumnezeul 
nostru. 


Apoi: 


1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2, Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Aliluia, Aliluia, Aliluia, Slavă ie, Dumnezeule. 
Aliluia, Aliluia, Aliluia, Slavă Ţie Dumnezeule. 
Aliluia, Aliluia, Aliluia, Slavă Ţie, Dumnezeul nostru,Slavă ie! 


Dumnezeu este Domnul şi S-a arătat nouă. Bine este cuvântat Cel ce vine întru 
numele Domnului. (de 3 ori), apoi: 


Doamne, miluieşte ! (de 3 ori). 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ţie unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Inainte rugare 


Preasfântă Fecioară, tu ceea ce eşti Mireasă lui Dumnezeu Tatăl şi Maica dumne- 
zeiescului Său Fiu lisus Hristos! Tu, ceea ce eşti Împărăteasa îngerilor şi mântuirea 
oamenilor, vădirea celor păcătoşi şi pedepsirea celor depărtați de Dumnezeu milu- 
ieşte-ne pe noi, cei căzuţi în grele şi mari păcate şi neîmplinitori ai poruncilor 
dumnezeieşti, care am încălcat legământul botezului şi multe altele pe care le-am 
făgăduit să le împlinim. 


Când Sfântul Duh S-a depărtat de la regele Saul, atunci frica şi tristeţea au năvălit 
asupra lui şi întunericul deznădejdii şi al tristeţii chinuiau sufletul său. Acum şi noi, 
pentru păcatele noastre toate, ne-am lipsit de harul Duhului Sfânt. Mintea s-a ză- 
dărnicit de gândurile cele deşarte, uitarea de Dumnezeu a întunecat sufletele noa- 
stre şi acum apasă inima cu tot felul de întristări, scârbe, boli, ură, răutate, vrăj- 
măşie, răzbunare, bucurie de răul aproapelui şi alte păcate. Şi neavând bucurie şi 
mângâiere, te chemăm pe tine, Maica Domnului nostru lisus Hristos, să rogi pe 
Fiul tău să ne ierte nouă toate greşelile şi să ne trimită nouă Duhul cel Mângâietor, 
cum L-a trimis EI sfinților Săi ucenici şi apostoli, pentru mângâierea şi luminarea 
lor, ca astfel şi noi să cântăm ţie cu mulţumire cântare: Bucură-te, Preasfântă Năs- 
cătoare de Dumnezeu, sporitoarea minţii noastre spre mântuire. Amin. 


Acatistul Preasfintei Născătoare de Dumnezeu în cinstea icoanei sale făcătoare 
de minuni "Sporitoarea minţii" 


Condacul 1 


Celei alese dintre toate neamurile, Maicii lui Dumnezeu, Împărătesei cerului şi a 
pământului, care dă lumii întregi vindecare duhovnicească, cântare de mulţumire îi 
aducem pentru darul comorii celei dumnezeieşti, icoana sa făcătoare de minuni, 
numită "Sporitoarea minţii”, prin care îngăduindu-ne, luminat ne bucurăm şi cu 
dragoste strigăm: Bucură-te, Atotmilostivă Stăpână, dătătoare de minte şi înţe- 
lepciune credinciosului tău popor. 


Icosul 1 

Îngerul cel mai întâi stătător a fost trimis să zică către curata Fecioară Maria din 
oraşul Nazaret: Bucură-te! Însă prea curata Fecioară, auzind buna vestire a Arhan- 
ghelului, întru smerenia inimii răspunzând, a zis: lată roaba Domnului. Fie mie 
după cuvântul tău! Şi s-a sălăşluit atunci Dumnezeu-Cuvântul în pântecele ei. Iar 
noi învăţându-ne de la înger, cu umilinţă să-i cântăm celei pline de har: 

Bucură-te, ceea ce eşti între femei binecuvântată; 

Bucură-te, cea cu har de la Dumnezeu înzestrată; 

Bucură-te, căci puterea Celui Preaînalt te-a umbrit; 

Bucură-te, că Duhul Sfânt te-a sfințit; 

Bucură-te, a Domnului slugă credincioasă; 

Bucură-te, Fecioară de Dumnezeu aleasă; 

Bucură-te, ceea ce ai născut pe Mântuitorul lumii; 


Bucură-te, că pe toţi ne luminezi fiind Maica Lumini; 

Bucură-te, înţelepciune care covârşeşte mintea înţelepţilor; 

Bucură-te, credincioşilor luminare a gândurilor; 

Bucură-te, a cerului şi a pământului Împărăteasă; 

Bucură-te, căci pe tine toate neamurile vor să te fericească; 

Bucură-te, Atotmilostivă Stăpână, dătătoare de minte şi înţelepciune credincio- 
sului tău popor. 


Condacul al 2-lea 

Văzând Preanevinovata dorinţa oamenilor nou luminaţi, a binecuvântat pe bine- 
vestitorul tainelor evanghelice, apostolul Luca, să zugrăvească prea curat chipul 
tău şi pe care privindu-l, i-ai zis atunci cu glas poruncitor: "Să fie harul şi puterea 
mea cu această icoană". Deci închinându-ne cu evlavie înaintea Sfintelor tale icoa- 
ne, cu care ai împodobit toată lumea creştină, cu mulțumire cântăm lui Dumnezeu 
pentru tine cântare: Aliluia! 


Icosul al 2-lea 

Descoperind înţelepciunea cea cerească, prea curată Fecioară, ai binevoit să arăţi 
oamenilor credincioşi voia lui Dumnezeu ce lucrează şi dăinuieşte în lume, bine 
plăcută şi desăvârşită, şi care întrece toată mintea. Caută spre noi, atotlăudată Năs- 


cătoare de Dumnezeu, luminează- ne cu lumina adevărului, ca o Maică mângâie pe 
robii tăi, povăţuieşte-ne pe calea dreptăţii, ca astfel rugându-ne să-ţi cântăm şi ţie 
aşa: 

Bucură-te, ceea ce ai născut puterea şi înţelepciunea lui Dumnezeu, pe Hristos 
Domnul; 

Bucură-te, ceea ce ai unit pe Dumnezeu cu omul; 

Bucură-te, ceea ce cu lumina înţelepciunii eşti sufletelor noastre iluminare negân- 
dită; 

Bucură-te, a dumnezeieştii slave încăpere negrăită; 

Bucură-te, că pe cei ce cinstesc Sfintele icoane îi sfinţeşti; 

Bucură-te, dătătoare a comorilor duhovniceşti; 

Bucură-te, ceea ce Sfintelor tale icoane har le dăruieşti; 

Bucură-te, căci privind la icoanele tale, închinare ca ţie însăţi primeşti; 

Bucură-te, căci în toată lumea de la Sfintele tale icoane toţi iau vindecare; 
Bucură-te, ceea ce minţilor şi inimilor noastre la cer eşti ridicare; 

Bucură-te, căci tot pământul este luminat cu razele harului tău; 

Bucură-te, că împărăteşti de-a pururi cu Fiul tău şi Dumnezeu; 

Bucură-te, Atotmilostivă Stăpână, dătătoare de minte şi înţelepciune credincio- 
sului tău popor 


Condacul al 3-lea 

Puterea harului luminând pe oamenii evlavioşi care au venit în oraşul Nazaret şi au 
aflat acolo casa Maicii Domnului, unde prea curata Fecioară s-a născut şi a primit 
buna vestire a Arhanghelului. Şi aducând casa în pământul Italiei, în oraşul Loreto, 
au pus deasupra ei icoana Născătoarei de Dumnezeu, făcută din lemn, pe care o 
înconjoară în chip nevăzut Puterile îngereşti şi cu laudă o cinstesc, cântând cu bu- 
curie lui Dumnezeu: Aliluia! 


Icosul al 3-lea 

Având milostivire de Maică către neamul creştinesc, toate neamurile pământului 
chemi la mântuire, prea curată, pentru aceasta popoarele de diferite limbi şi din 
multe ţări vin la casa ta mărturisindu-şi păcatele înaintea icoanei tale. Prin aceasta 
s-a prea slăvit icoana ta de la răsărit şi până la apus, iar cei izbăviţi de boli şi de 
întristări, sau de oameni năpăstuiţi, aduc ţie mulțumire strigând: 

Bucură-te, casă pe care înţelepciunea dumnezeiască Sieşi Şi-a zidit-o; 

Bucură-te, cetatea lui Dumnezeu care din micul oraş Nazaret ai provenit; 
Bucură-te, căci casa Domnului ai luminat-o cu a ta luminare; 

Bucură-te, pruncă decât Sfânta Sfintelor mai mare; 

Bucură-te, ceea ce ai venit la Nazaret cu Cel mai înainte de veci, Pruncul dumne- 
zelesc; 


Bucură-te, ceea ce ai slujit tainei mântuirii neamului omenesc; 

Bucură-te, scară pe care ne ridicăm la cer de pe pământ; 

Bucură-te, a toată lumea minunat acoperământ; 

Bucură-te, căci cu credinţă ne închinăm prea curatului tău chip înfăţişat; 

Bucură-te, căci de la el primim daruri spre mântuirea sufletelor noastre prin harul 
revărsat; 

Bucură-te, că săvârşeşti minunat semne prin icoanele tale; 

Bucură-te, a neamului creştinesc puternică apărătoare; 

Bucură-te, Atotmilostivă Stăpână, dătătoare de minte şi înţelepciune credincio- 
sului tău popor. 


Condacul al 4-lea 

De furtuna tristeţilor fiind cuprins un oarecare pictor, nedobândind nici un folos de 
la doctorii pământeşti pentru tulburarea minţii sale, atunci i s-a arătat Maica Dom- 
nului bolnavului şi i-a poruncit să zugrăvească icoana care sfinţeşte casa ei din 
oraşul Loreto. Împlinind aceasta, pictorul s-a făcut sănătos şi din ziua aceea icoana 
cea nou zugrăvită a numit-o "Sporitoarea minţii”, cântând înaintea ei cântare de 
laudă lui Dumnezeu: Aliluia? 


Icosul al 4-lea 

Auzind oameni din pământul Rusiei despre bunăvoința Preasfintei Născătoare de 
Dumnezeu de a le dărui spre bucurie şi mângâiere icoana sa numită "Sporitoarea 
minţii”, au împodobit bisericile şi casele lor cu copile acestei icoane, de la care se 
fac minunate semne şi minuni din destul tuturor celor care aleargă la ele cu cre- 
dinţă şi cântă prea binecuvântatei unele ca acestea: 

Bucură-te, ceea ce chipul tău prea cinstit spre mângâiere şi luminare dăruieşti,; 
Bucură-te, căci prin cinstita ta icoană vindeci degrabă bolile sufleteşti şi trupeşti; 
Bucură-te, căci pământul Rusiei cu acoperământul milei tale adumbreşti; 
Bucură-te, căci pe cei ce iubesc şi cinstesc chipul tău de toate nevoile îi izbăveşti; 
Bucură-te, căci cu icoanele tale pline de har intri în casele noastre în chip nevăzut; 
Bucură-te, căci prin această binecuvântare şi bucurie ne-ai adus; 

Bucură-te, că pe cei părăsiţi de doctori în braţele tale atotputernice îi primeşti; 
Bucură-te, că celor lipsiţi de minte vindecătoare le ești; 

Bucură-te, nădejdea celor deznădăjduiţi; 

Bucură-te, luminare a minţilor noastre; 

Bucură-te, oglindă curată a cunoaşterii adevărului; 

Bucură-te, căci numele tău se fericeşte de la răsărit şi până la marginile apusului; 
Bucură-te, Atotmilostivă Stăpână, dătătoare de minte şi înţelepciune credincio- 
sului tău popor. 


Condacul al 5-lea 

Icoana ta, Maică a Domnului, s-a arătat ca o stea cu dumnezeiască mergere, căci 
ţara rusească şi oraşele ei le sfinţeşte; pe cei din întunericul necunoştinţei îi lumi- 
nează cu lumina cunoştinţei de Dumnezeu; mintea noastră întunecată de păcate o 
aduce la lumină; pe cei rătăciți îi povăţuieşte pe calea împlinirii poruncilor Fiului 
tău şi Dumnezeului nostru, căruia cu mulţumire îi cântăm: Aliluia! 


Icosul al 5-lea 

Văzând comoara cea dumnezeiască - minunata icoană a Maicii Domnului - şi aler- 
gând la ea cu osârdie, primim vindecare de neputinţe, mângâiere în scârbe, izbăvire 
din nevoi, pentru care cu bucurie cântăm Apărătoarei noastre: 

Bucură-te, căci prin arătarea icoanei tale se luminează toată floarea creştinătăţii; 
Bucură-te, căci în întuneric prin tine a răsărit Hristos Dumnezeul nostru, Soarele 
Dreptăţii; 

Bucură-te, Maică a Luminii celei înţelegătoare, care cu harul tău toată lumea ai lu- 
minat; 

Bucură-te, căci cu zorile harului ne înţelepţeşti învederat; 

Bucură-te, căci cu lumina ta împrăştiu întunericul neştiinţei; 

Bucură-te, Fecioară, căci prin tine a strălucit tuturor lumina cunoștinței; 

Bucură-te, făclie nestinsă care înflăcărezi lumina credinţei; 

Bucură-te, ceea ce luminezi calea faptelor nevoinţei; 

Bucură-te, izvor de sfinţenie; 

Bucură-te, păzitoare tare a noastră la necaz şi în primejdie; 

Bucură-te, candelă a dumnezeieştii iubiri pururea arzătoare; 

Bucură-te, căci prin strălucirea minunilor tale ne prevesteşti nouă primăvara cea 
mântuitoare; 

Bucură-te, Atotmilostivă Stăpână, dătătoare de minte şi înţelepciune credincio- 
sului tău popor. 


Condacul al 6-lea 

Toată lumea propovăduieşte milele tale, Maica Domnului nostru, căci prin oraşele 
şi satele pământului Rusiei icoana ta "Sporitoarea minţii” străluceşte cu razele mi- 
nunilor, luminând sufletele noastre cu lumina harului dumnezeiesc, care ne în- 
deamnă a cânta lui Dumnezeu, celui ce te-a proslăvit pe tine: Aliluia! 


Icosul al 6-lea 

Prin icoana ta, Născătoare de Dumnezeu, a strălucit lumina mântuirii tuturor celor 
ce pribegesc în întunericul păcatelor şi al patimilor, şi tuturor celor ce se roagă 
înaintea ei cu credinţă şi cu evlavie li se dă grabnic ajutor. Izgoneşte, Multlăudată, 


întunecarea minţii noastre cu lumina ta şi dăruieşte tuturor să vadă Lumina cea 
adevărată şi cu dragoste să-ţi cânte ţie acestea: 

Bucură-te, stea neapusă care pe Soarele Dreptăţii L-ai adus acestei lumi; 

Bucură-te, cea care luminează sufletele credincioşilor, Maica adevăratei Lumini; 
Bucură-te, căci spre învăţătură harică îndrumătoare eşti; 

Bucură-te, căci cu acoperământ de lumină mintea noastră cea întunecată o adum- 
breşti,; 

Bucură-te, zare neînserată care negura greşelilor noastre izgoneşti; 

Bucură-te, cea care de întuneric şi de muncile cele veşnice ne izbăveşti; 

Bucură-te, cea din mrejele vrăjmaşului eliberare; 

Bucură-te, că nebuniei lumii eşti biruitoare; 

Bucură-te, a învățăturilor pierzătoare de suflet stârpitoare; 

Bucură-te, a cunoştinţelor folositoare de suflet dăruitoare; 

Bucură-te, căci cu icoana ta eşti nouă mângâietoare; 

Bucură-te, căci cu lumina bucuriei eşti sufletelor noastre înviorare; 

Bucură-te, Atotmilostivă Stăpână, dătătoare de minte şi înţelepciune credincio- 
sului tău popor. 


Condacul al 7-lea 
Vrând să se mântuiască toată lumea şi la cunoştinţa adevărului să vină, Preami- 


lostivul Dumnezeu şi Ziditorul nostru ne-a dăruit nouă icoana prea curatei Maicii 
Sale "Sporitoarea minţii", ca toţi cei ce se vor ruga cu credinţă înaintea ei să dobân- 
dească puterea cuvântului, înţelegerea şi înțelepciunea minţii, ca în liniştea gân- 
durilor împăratului şi Dumnezeului nostru să-l cântăm: Aliluia! 


Icosul al 7-lea 

Noi şi prea slăvite minuni arăţi, Maica lui Dumnezeu, oamenilor celor credincioşi, 
prin Sfânta ta icoană: cu puterea harului lui Hristos pe cei întunecaţi la minte îi 
luminează, de la nebunie pe alţii îi întoarce, pe cei slăbiţi îi întăreşte şi tuturor celor 
care aleargă către icoana ta dătătoare de vindecări le dai grabnică vindecare, în- 
demnându-i să-ţi cânte şi ţie acestea: 

Bucură-te, ceea ce ne scoţi din adândul necunoştinţei; 

Bucură-te, căci multora eşti luminarea minţii; 

Bucură-te, cuvânt de înţelepciune celor care cer dăruire; 

Bucură-te, celor fără de gând bun bună gândire; 

Bucură-te, izgonitoarea gândurilor păcătoase; 

Bucură-te, înmuierea inimilor celor pietroase; 

Bucură-te, minte către Dumnezeu înălţată; 

Bucură-te, celor fără de înţelepciune minte înţeleaptă; 

Bucură-te, a noastră spre evlavie povăţuire; 


Bucură-te, ceea ce ne îmbraci în veşnica fericire; 

Bucură-te, ceea ce duci rugăciunile credincioşilor către Fiul tău şi Dumnezeu; 
Bucură-te, că singură, fără încetare, te rogi Atotţiitorului pentru toți la tronul Său; 
Bucură-te, Atotmilostivă Stăpână, dătătoare de minte şi înţelepciune credincio- 
sului tău popor. 


Condacul al 8-lea 

Minunat lucru este a vedea cum icoana ta zugrăvită pe lemn, prea curată Născă- 
toare de Dumnezeu, Fecioară, izgoneşte duhurile întunericului cu puterea ta cea de 
Dumnezeu dăruită, dând înţelepciune celor ce cad în slăbirea minţii şi tuturor celor 
care nu pot lesne învăţa, şi pe noi, cei ce pierim în păcate, izbăveşte-ne de vrăj- 
maşii cei văzuţi şi nevăzuţi şi de întunericul necunoştinţei, cu lacrimi te rugăm, ca 
întotdeauna să cântăm Mântuitorului şi Dumnezeului nostru: Aliluia! 


Icosul al 8-lea 

Tot pământul Rusiei este plin, ca şi cu nişte stele de Dumnezeu luminate, de icoa- 
nele tale făcătoare de minuni, Născătoare de Dumnezeu Fecioară, iar printre ele se 
găseşte şi această icoană a ta "Sporitoarea minţii”, care străluceşte cu har şi încăl- 
zeşte inimile noastre îngheţate prin semnele milostivirii tale către noi, păcătoşii. 
Pentru aceasta, înaintea chipului celui sfânt plecându-ne genunchii, te lăudăm pe 


tine, atotcurată Maică a noastră, cu astfel de laude: 

Bucură-te, ceea ce prefaci scârbele noastre în bucurie; 

Bucură-te, că săgeţilor vicleanului, cele aprinse şi pornite asupra noastră, eşti aco- 
perire; 

Bucură-te, a pruncilor povăţuitoare şi binecuvântată ocrotitoare; 

Bucură-te, a tinereţii păzitoare şi înţeleaptă călăuzitoare; 

Bucură-te, că acelor copii care nu pot lesne învăţa le eşti de minte dătătoare; 
Bucură-te, a mrejelor vrăjmaşului stricătoare; 

Bucură-te, luminarea minţii celor credincioşi; 

Bucură-te, ruşinarea celor necredincioşi; 

Bucură-te, celor tulburi la minte vindecătoare; 

Bucură-te, căci prin harul care iese de la Sfânta ta icoană eşti demonilor izgoni- 
toare; 

Bucură-te, Maica milostivirii şi a îndurăriu; 

Bucură-te, veşnica noastră nădejde a mântuirii; 

Bucură-te, Atotmilostivă Stăpână, dătătoare de minte şi înţelepciune credincio- 
sului tău popor. 


Condacul al 9-lea 


Toată firea îngerească îţi slujeşte ţie cu evlavie Împărăteasă a cerului şi a pămân- 
tului, laude îţi aduce ție neamul omenesc şi cinsteşte Sfânta ta icoană pe care ne-ai 
dăruit-o pentru mângâiere şi bucurie. Învaţă-ne, o, Atotbună, cum se cade a mări cu 
vrednicie şi a cânta Celui născut din tine, Mântuitorului lumii: Aliluia! 


Icosul al 9-lea 

Ritoriui cei mult vorbitori nu pot înţelege taina slujirii tale neamului creştinesc. Năs- 
cătoare de Dumnezeu, nici nu pot să spună puterea care iese de la icoanele tale 
făcătoare de minuni, pentru folosul sufletesc şi trupesc al omului. Noi însă, orto- 
docşii, cu lacrimi de bucurie stând înaintea Sfintei tale icoane, te prea slăvim pe 
tine, cea plină de har, zicând: 

Bucură-te, bucuria îngerilor; 

Bucură-te, închinăciunea Arhanghehlor; 

Bucură-te, ceea ce de heruvimi în văzduh eşti întâmpinată; 

Bucură-te, ceea ce de Serafimi eşti mult lăudată; 

Bucură-te, podoabă strălucitoare a Bisericii cereşti şi pământeşti; 

Bucură-te, cea mai înaltă decât toate Puterile cereşti; 

Bucură-te, a Oştilor cereşti cinstire; 

Bucură-te, a neamului pământesc mărire; 

Bucură-te, că icoana ta este minţilor noastre cele înalte ridicare; 

Bucură-te, către Patria cea Cerească a noastră călăuzitoare; 

Bucură-te, căci prin strălucirea sufletului tău tot pământul luminezi; 

Bucură-te, căci lângă Crucea Fiului său pe toţi ne înfiezi; 

Bucură-te, Atotmilostivă Stăpână, dătătoare de minte şi înţelepciune credincio- 
sului tău popor. 


Condacul al 10-lea 

Vrând să mântuiască lumea de nebunia şi mândria vrăjmaşului, Domnul, cel iubitor 
de oameni, ne-a dăruit nouă minunata ta icoană, Maica Domnului, înaintea căreia 
cei tulburaţi cu mintea se vindecă, cei stăpâniți de demoni se izbăvesc, celor întri- 
staţi în mângâiere şi bucurie le întoarce întristarea. Pentru aceasta, slăvind pe 
Dumnezeu, care ne dă nouă a Sa milă, îi mulțumin cântând: Aliluia! 


Icosul al 10-lea 

Zid nebiruit şi acoperământ fii nouă, Preacurată, împotriva năvălirii văzuţilor şi 
nevăzuţilor vrăjmaşi, îngrădindu-ne pe noi de orice boală şi nevoie. Pentru aceasta, 
înaintea icoanei tale "Sporitoarea minţii” căzând cu credinţă în vindecarea cu aju- 
torul tău haric a tuturor neputinţelor sufleteşti şi trupeşti, cu bucurie cântăm ţie ace- 
stea: 

Bucură-te, ceea ce ne depărtezi de la căile care duc spre pierzare; 


Bucură-te, creştinilor spre tot adevărul povăţuitoare; 

Bucură-te, duhului mâhnirii şi al bolii izgonitoare; 

Bucură-te, duhului înţelepciunii şi al puterii dobânditoare; 

Bucură-te, căci cu puterea lui Dumnezeu vrăjmaşilor eşti ruşinare; 

Bucură-te, sfatului necinstitorilor spulberare; 

Bucură-te, celor îndrăciţi de sănătate dătătoare; 

Bucură-te, tuturor bolilor cumplite vindecătoare; 

Bucură-te, că de moartea noastră cea duhovnicească eşti izbăvitoare; 

Bucură-te, căci cu lacrimile Tale păcatele noastre le curăţeşti; 

Bucură-te, căci cu bucurie duhovnicească minunat ne îmbogăţeşti; 

Bucură-te, căci în veacul ce va să fie de bucurie duhovnicească ne învredniceşti; 
Bucură-te, Atotmilostivă Stăpână, dătătoare de minte şi înţelepciune credincio- 
sului tău popor. 


Condacul al 11-lea 

Cântare de mulțumire aducem înaintea prea cinstitului tău chip, Preanevinovată, 
pentru milostivirea ta cea de negrăit şi ne rugăm: O, cea plină de har, îngrădeşte 
mintea şi inima noastră de învăţăturile cele dăunătoare, de necredinţă şi de cre- 
dinţele cele deşarte; păzeşte ţara noastră de orice încercare pierzătoare a vrăjma- 
şilor credinţei care s-au ridicat în patria noastră şi ne învredniceşte cu inimă curată 


a slăvi pe Ziditorul nostru, cântându-l: Aliluia! 


Icosul al 11-lea 

Ca pe o făclie primitoare de lumină vedem icoana ta, Maica Domnului, care prin 
strălucirea minunilor luminează pământul nostru, călăuzindu-ne pe calea mântuirii 
şi inimile noastre le înflăcărează spre dragostea cea către tine, prea curată Maica 
Domnului. Noi însă cunoscând puterea harului tău, cu cântări de bucurie te prea 
slăvim pe tine aşa: 

Bucură-te, ceea ce pe Solomon în înţelepciune l-ai întrecut; 

Bucură-te, căci tainele cele ascunse ale lui Dumnezeu credincioşilor le-ai desco- 
perit; 

Bucură-te, neînţelepciunii dragoste de înţelepciune arătare; 

Bucură-te, fulger de suflete luminătoare; 

Bucură-te, înţelepciunii deşarte a veacului acestuia defăimare; 

Bucură-te, că celor orbiți de ea pe calea cea dreaptă le eşti povăţuitoare; 

Bucură-te, că celor ce se roagă dinadins le eşti minţii înnoire; 

Bucură-te, ceea ce ne pui în inimă gânduri bune la ceas de nedumerire; 

Bucură-te, înţelepciunii şi bunătăţii lui Dumnezeu descoperire; 

Bucură-te, lumii de sus împodobire; 

Bucură-te, ceea ce nouă minunata ta icoană ca pe un dar ceresc ne-ai arătat; 


Bucură-te, izvor de bucurii neîncetat; 
Bucură-te, Atotmilostivă Stăpână, dătătoare de minte şi înţelepciune credincio- 
sului tău popor. 


Condacul al 12-lea 

O, Preabună, cere pentru noi de la Fiul tău şi Dumnezeu harul cel dumnezeiesc şi 
dă-ne nouă mână de ajutor ca să nu pierim fără pocăință, acoperă-ne pe noi cu dra- 
gostea ta, curăţeşte mintea noastră de cugete păcătoase, luminează ochii inimii noa- 
stre spre a vedea calea mântuirii şi ne învredniceşte ca şi în viaţa aceasta, şi în 
Împărăţia Cerurilor, să cântăm Făcătorului şi Ziditorului nostru: Aliluia! 


Icosul al 12-lea 

Cântăm minunile care se fac la Sfânta ta icoană, Stăpână, te lăudăm, te slăvim şi te 
fericim pe tine, ceea ce eşti cu adevărat mai cinstită decât Heruvimii şi mai mărită, 
fără de asemănare, decât Serafimii. Caută din cer, Născătoare de Dumnezeu, spre 
noi, cei ce stăm înaintea Sfintei tale icoane, şi ne trimite harul tău, izbăveşte-ne din 
toate nevoile şi de ispitele vrăjmaşului pe noi, cei ce-ţi cântăm şi te prea slăvim ca 
pe o apărătoare şi păzitoare a noastră. 

Bucură-te, căci cu rugăciunile tale eşti la toată lumea mântuire; 

Bucură-te, că în veacul acesta plin de jale eşti a noastră mângâiere; 

Bucură-te, Maica Luminii, ceea ce pe toți cu lumina curăţiei tale îi luminezi; 
Bucură-te, ceea ce tainele voii lui Dumnezeu ne deschizi; 

Bucură-te, că ţara Rusiei moştenire ţi-ai aflat; 

Bucură-te, căci prin arătarea icoanelor tale făcătoare de minuni pământul Rusiei |- 
ai binecuvântat; 

Bucură-te, că minunile de la Sfintele tale icoane către lumina Adevărului ne călău- 
zesc; 

Bucură-te, că nevăzut din icoana ta razele harului ne strălucesc; 

Bucură-te, bucuria harului în inimile iubitoare de Dumnezeu revărsată; 

Bucură-te, uşa milostivirii dumnezeieşti, care prin purtarea ta de grijă este deschis 
arătată; 

Bucură-te, că în dobândirea darurilor Duhului Sfânt eşti nouă ajutătoare, una curată 
şi între femei binecuvântată; 

Bucură-te, Atotmilostivă Stăpână, dătătoare de minte şi înţelepciune credincio- 
sului tău popor. 


Condacul al 13-lea (de trei ori) 

O, întru tot lăudată Maica Luminii cea pururea fiitoare şi înţelepciunea Tatălui, tu, 
ceea ce eşti lumină celor întristaţi, sporitoare minţii şi bucurie inimilor noastre, 
ascultă şi primeşte de la noi, păcătoşii, această rugăciune, fă-ne mai înţelepţi şi în- 


vaţă-ne cum să cântăm înaintea icoanei tale numite "Sporitoarea minţii”. Nu înceta 
a te ruga pentru noi, nevrednicii robii tăi, care te prea mărim şi cântăm Fiului şi 
Dumnezeului nostru: Aliluia! 


Apoi: 


Icosul 1 

Îngerul cel mai întâi stătător a fost trimis să zică către curata Fecioară Maria din 
oraşul Nazaret: Bucură-te! Însă prea curata Fecioară, auzind buna vestire a Arhan- 
ghelului, întru smerenia inimii răspunzând, a zis: lată roaba Domnului. Fie mie 
după cuvântul tău! Şi s-a sălăşluit atunci Dumnezeu-Cuvântul în pântecele ei. lar 
noi învăţându-ne de la înger, cu umilinţă să-i cântăm celei pline de har: 

Bucură-te, ceea ce eşti între femei binecuvântată; 

Bucură-te, cea cu har de la Dumnezeu înzestrată; 

Bucură-te, căci puterea Celui Preaînalt te-a umbrit; 

Bucură-te, că Duhul Sfânt te-a sfințit; 

Bucură-te, a Domnului slugă credincioasă; 

Bucură-te, Fecioară de Dumnezeu aleasă; 

Bucură-te, ceea ce ai născut pe Mântuitorul lumii; 

Bucură-te, că pe toţi ne luminezi fiind Maica Luminii; 

Bucură-te, înţelepciune care covârşeşte mintea înţelepţilor; 

Bucură-te, credincioşilor luminare a gândurilor; 

Bucură-te, a cerului şi a pământului Împărăteasă; 

Bucură-te, căci pe tine toate neamurile vor să te fericească; 

Bucură-te, Atotmilostivă Stăpână, dătătoare de minte şi înţelepciune credincio- 
sului tău popor. 


Condacul 1 

Celei alese dintre toate neamurile, Maicii lui Dumnezeu, Împărătesei cerului şi a 
pământului, care dă lumii întregi vindecare duhovnicească, cântare de mulțumire îi 
aducem pentru darul comorii celei dumnezeieşti, icoana sa făcătoare de minuni, 
numită "Sporitoarea minţii", prin care îngăduindu-ne, luminat ne bucurăm şi cu 
dragoste strigăm: Bucură-te, Atotmilostivă Stăpână, dătătoare de minte şi înţe- 
lepciune credinciosului tău popor. 


Rugăciune către PreaSfânta Născătoare de Dumnezeu 


PERS sIZ 


Preacurată Născătoare de Dumnezeu, casă zidită de însăşi înţelepciunea cea dum- 
nezeiască, dătătoare de daruri duhovniceşti, ceea ce înalți mintea noastră din lume 
la cele mai presus de lume şi pe toţi la cunoştinţa adevărului aduci, primeşte rugă- 
ciunea şi cântarea noastră, a nevrednicilor robilor tăi, care cu credinţă şi umilinţă 
ne închinăm înaintea prea cinstitei icoanei tale. Roagă pe Fiul tău şi Dumnezeul 
nostru să dăruiască stăpânirii noastre înţelepciune şi putere, judecătorilor dreptate 
şi nepărtinire, păstorilor înţelepciune duhovnicească, râvnă şi veghere pentru sufle- 
tele noastre, învăţătorilor smerenie şi înţelepciune, copiilor ascultare, iar nouă tutu- 
ror duhul cunoștinței şi al cucerniciei, duhul evlaviei şi al smereniei, duhul curăţiei 
şi al dreptăţii. 


Și acum, întru tot lăudată şi prea iubită Maica noastră, dă-ne mai multă înţelep- 
ciune, împacă şi uneşte pe cei învrăjbiţi şi dezbinaţi şi pune-le dragostea legătură 
neîntreruptă. Pe toți cei rătăciţi întoarce-i de la neînțelegere la lumina cea adevărată 
a lui Hristos, povăţuieşte-i şi-i învaţă frica de Dumnezeu, înfrânarea şi sârguinţa. 
Celor ce cer dăruieşte-le cuvânt de înţelepciune şi cunoştinţe folositoare de suflet, 


luminează-ne pe noi cu lumina bucuriei celei veşnice, ceea ce eşti mai cinstită de- 
cât Heruvimii şi mai mărită, fără asemănare, decât Serafimil. 


Noi, însă, văzând minunatele fapte şi înţelepciunea cea mai presus de toată înţelep- 
ciunea a lui Dumnezeu în lume şi în viaţa noastră, să ne înstrăinăm din lumea cea 
deşartă şi de alte griji lumeşti şi să ne înălțăm inimile şi minţile noastre la cer, ca 
prin apărarea ta şi ajutorul tău să aducem laudă, slavă, mulţumire şi închinăciune 
pentru toate lui Dumnezeu celui în Treime slăvit şi Făcătorului a toate, acum şi pu- 
rurea şi în vecii vecilor. Amin. 


Troparul, glasul al 4-lea: Prea slăvită Maica lui Hristos, Dumnezeul nostru, Dă- 
tătorul bunătăţilor, păzeşte cu mila ta toată lumea, dăruieşte-ne nouă, robilor tăi, 
înţelepciune şi pricepere, luminează cu lumina Fiului tău sufletele noastre, ceea ce 
eşti singura atotlăudată şi de Heruvimi şi Serafimi slăvită. 


Condacul, glasul al 2-lea: Ceea ce cu mintea lui Hristos ne luminezi pe noi, te 
lăudăm pe tine, Maică prea curată a Domnului, Maica înţelepciunii, a Țiitorului în- 
tregii făpturi, Frumuseţea lumii văzute şi nevăzute, ceea ce cu razele vieţii pe noi 
ne luminezi. 


Icoana Maicii Domnului "Sporirea minţii" 


Icoana „Sporirea minţii" („Sporirea înţelepciunii") este o icoană rusă mai rară, prin 
reprezentarea deosebită a Maicii Domnului, cu Pruncul Sfânt, înfăşurați până la 
umeri într-o îmbrăcăminte în formă de clopot. 


Sporirea minţii este o icoană a Maicii Domnului, mult iubită de cei râvnitori de 
învăţătură, însă neputincioşi în a înţelege şi reţine cele studiate. Întotdeauna 
Dumnezeu, prin rugăciunile mijlocitoare ale Maicii Domnului şi ale tuturor 
Sfinților Săi, întăreşte pe cele slabe şi plineşte pe cele neputincioase. Cunoaştem 
cuvântul Scripturii, care zice: "Ceea ce la om este cu neputinţă, la Dumnezeu este 
cu putinţă." 


Icoana Maicii Domnului Sporirea minţii a fost descoperită în Rusia, în Catedrala 
Schimbarea la faţă - Spaso Preobrajensk - din oraşul Ribinsk, gubernia Iaro- 
slavului. Apariţia acestei icoane se datorează credinţei ortodocșilor în darul Maicii 
Domnului de a fi mijlocitoare în faţa Fiului ei şi Dumnezeu, pentru a dărui 
oamenilor binefaceri duhovniceşti şi trupeşti, printre care luminarea minţii şi a 
inimii cu adevărul dumnezeiesc. 


După predanie originea icoanei ţine de un eveniment aparţinând secolului al XVII- 
lea, legat de un iconograf. Acesta era un om foarte evlavios, dar când s-a petrecut 
revizuirea cărților de cult şi a practicilor religioase din Rusia, în timpul patriarhului 
Nikon (între 1652-1658), el s-a tulburat, neştiind cum este bine să creadă mai 
departe. Este vorba de tulburarea care s-a produs în întreaga Rusie, datorată 


apariţiei rascolnicilor, ce s-au opus oricărei asemenea revizuiri, deşi aceasta se 
făcea în concordanţă cu practicile Bisericilor din Constantinopol, Ierusalim şi 
Alexandria, fiind deci în spiritul unei Tradiţii dinamice a Bisericii. 


Acest iconograf a ajuns aproape de a-şi pierde minţile, moment în care s-a rugat cu 
putere Maicii Domnului, să-l ajute. Aceasta i s-a arătat şi 1-a indicat să picteze 
icoana sa, „Sporirea înţelepciunii", după ce l-a vindecat şi l-a luminat în privinţa 
adevărului. Zugravul de icoane a înfăţişat-o aşa cum 1 se arătase, rezul-tând icoana 
făcătoare de minuni „Sporirea minţii”, cea care dăruieşte înţe-lepciune. 


Icoane „Sporirea minţii" (şi a înţelepciunii) se află în satul Pisochin (lângă Har- 
kov), în oraşul Tutaev, în Rybinsk, în Moscova etc. Icoana este considerată 
ajutătoare a copiilor, dătătoare a harului înţelepciunii, vindecătoare a slăbiciunii 
Minţii. 


Oamenii obişnuiesc să se roage la această icoană pentru luminarea minţii la scoală, 
pentru reuşită şi spor la învăţătură şi la examene. 


Părinţii care descoperă la copiii lor o slăbiciune a minţii în deprinderea ştiinţei de 
carte şi a învăţăturii începătoare a credinţei aleargă la această icoană, pentru a se 
ruga Preasfintei Născătoare şi dumnezeiescul său Fiu, lisus Hristos, pentru 
înțelepțirea, dreapta socotinţă şi sporirea minţii copiilor lor. 


2 5 e 


Preasfânta Născătoare de Dumnezeu, în icoana "Sporirea minţii”, (Sporirea 
înţelepciunii) este înconjurată de Sfinţi îngeri, în spatele său aflându-se poarta 
Raiului, iar în partea de jos a icoanei, imaginea Ierusalimului ceresc. Îngerii ţin în 
mâini lumânări aprinse, simbolul Luminii Adevărului, al lui Hristos. În acest fel, 
icoana înfăţişează faptul că Mântuitorul lisus Hristos, născut din Fecioară, este 
Calea spre Rai. 


Maica Domnului şi Pruncul lisus sunt zugrăviți în picioare, având trupurile în 
întregime înfăşurate sub aceeaşi mantie, pe fundalul unui cer de noapte înstelat. 
Capetele lor, acoperite cu coroane de aur, ies din partea de sus a unui trunchi de 
con, reprezentând mantia care-i înfăşoară laolaltă. Aceasta este decorată cu diverse 
ornamente, sub formă de cruce, de floare; pe ea pot fi cusute broderii şi aplicate 
pietre prețioase şi perle. Pruncul lisus face gestul binecuvântării cu mâna dreaptă. 


Pe părțile laterale sunt zugrăviți câte doi îngeri stând în picioare sau înge-nunchiaţi 
pe nori, care ţin în mâini câte o lumânare aprinsă. Deasupra capetelor Maicii 


Domnului şi a Pruncului lisus sunt zugrăviți trei heruvimi, iar sub picioarele lor, 
adică sub partea de jos a mantiei, un heruvim cu aripile larg deschise. 


Datorită faptului că nu sunt cunoscute date certe legate de sărbătorirea acestei 
icoane a Maicii Domnului din vechime, pomenirea ei se face la 15 (28) august, de 
Adormirea Maicii Domnului, împreună cu multe alte icoane făcătoare de minuni. 


Şi în România a fost popularizată icoana „Sporirea minţii” (Sporirea înţelep- 
ciunii), în special prin litografu sfințite. 


